Diari Oficial de la Generalitat Valenciana


Sumari del DOGV 156, del 05-04-1984 (1984/802807)

DECRET 26/1984, de 21 de març, del Consell de la Generalitat Valenciana, pel qual es regula el Consell Assessor de Cooperatives.
--------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/03/21/26/dof/vci/html**

### Dades del document

Número de DOGV
:   156

Data del DOGV
:   05-04-1984

Secció del DOGV
:   DISPOSICIONS GENERALS

Número del document
:   1984/802807


Data del document
:   21-03-1984

Organisme emissor
:   Conselleria de Sanitat, Seguretat Social i Treball

Tipus de document
:   Decret

Anàlisi jurídica

Decret 26/1984, de 21 de març, del Consell de la Generalitat Valenciana, pel qual es regula el Consell Assessor de la Cooperació.  
Amb data 24 de gener de 1979, el Consell del País Valencià promulgà el Decret creador del Consell Assessor de la Cooperació, amb una composició i unes missions d'acord amb el Consell d'aleshores i amb les transferències en matèria de cooperatives previsibles en aquell moment.   
Promulgada la Llei Orgànica 5/1982, d?1 de juliol, d'Estatut d'Autonomia de la Comunitat Valenciana, en virtut del qual aquesta Comunitat té competències exclusives en matèria de Cooperatives, cosa reflectida en el Reial Decret 4105/82, de 29 de desembre, i modificada la composició del Consell de la Generalitat Valenciana en virtut del Decret 61/1983, de 28 de juny, cal forçosament dictar una nova norma reguladora de l'esmentat Consell Assessor de la Cooperació, adequada a la situació actual.   
En atenció a aquests motius, a proposta del Conseller de Sanitat, Seguretat Social i Treball, i amb la deliberació prèvia del Consell de la Generalitat Valenciana, en reunió del dia 21 de març de 1984,   
DECRETE:   
Article primer  
El Consell Assessor de Cooperatives s'integra en la Conselleria de Sanitat, Seguretat Social i Treball, com a òrgan d'assessorament d'aquesta en matèria de cooperatives, i de participació i col·laboració del moviment cooperatiu de la Comunitat Valenciana, amb les funcions, la composició i el règim de funcionament que estableix aquesta Disposició.   
Article segon  
Les funcions del Consell Assessor de Cooperatives són les següents:   
A) Actuar com a òrgan d'informació, consulta i assessorament de la Conselleria.   
B) Elaborar els estudis, informes i dictàmens encomanats pel Conseller.   
C) Col·laborar en la preparació i l'execució de la política de la Conselleria en matèria de Cooperatives.   
Article tercer  
1. El Consell Assessor de Cooperatives estarà integrat per:   
A) El President, que serà el Conseller de Sanitat Seguretat Social i Treball.   
B) Vice-president, que serà el Director General de Relacions Col·lectives de Treball, que substituirà el President en absència d'aquest.   
C) Nou vocals, en representació del Consell que seran: un representant de les Conselleries d'Economia i Hisenda; Agricultura, Pesca i Alimentació; Indústria, Comerç i Turisme; Cultura, Educació i Ciència, Obres Públiques, Urbanisme i Transports; Sanitat, Seguretat Social i Treball; i els 3 Delegats Territorials de Treball de la Conselleria de Sanitat, Seguretat Social i Treball.   
D) Catorze vocals en representació del moviment cooperatiu, tenint en compte tant la distribució per branques d'activitat, com la distribució geogràfica a nivell de les tres províncies de la Comunitat, en proporció al desenvolupament i la importància del moviment cooperatiu en cada branca o província.   
E) Un Secretari, que serà el Cap de Servei de Cooperatives de la Conselleria o qualsevol altre funcionari que designe el Conseller.   
2. Els vocals seran nomenats pel Conseller de Sanitat, Seguretat Social i Treball:   
A) Els vocals representants de les Conselleries a proposta del Conseller respectiu.   
B) Els vocals representatius, amb la consulta prèvia amb el moviment cooperatiu de la Comunitat Valenciana.   
Article quart  
El President del Consell Assessor podrà ampliar o reduir el nombre de vocals representatius, si ho exigeix el desenvolupament del moviment cooperatiu o qualsevol altra circumstància, i també podrà recaptar la col·laboració de tècnics o experts en cooperatives per al millor funcionament del Consell Assessor.   
Article cinqué  
1. El Consell funcionarà en Ple i Comissions.   
El Ple es reunirà almenys una vegada a l'any amb caràcter ordinari. Amb caràcter extraordinari quan el convoque el President a iniciativa pròpia o per sol·licitud de la majoria dels vocals.   
Les comissions funcionaran com a òrgans de treball del Ple, en relació amb temes específics i hi traslladaran els informes i les propostes.   
2. El Ple estarà constituït pel President, el Vicepresident, el Secretari i els Vocals.   
Les comissions s'estructuraran per acord del Ple del Consell Assessor.   
3. Els acords del Ple i l'elaboració de dictàmens i propostes de les Comissions requeriran la majoria absoluta dels membres.   
Article sisé  
La Conselleria de Sanitat, Seguretat Social i Treball facilitarà els mitjans necessaris per al millor funcionament del Consell Assessor de Cooperatives.   
DISPOSICIO TRANSITORIA  
Els vocals representatius que siguen nomenats en compliment d'aquest Decret, cessaran, i se'n procedirà a la renovació, quan s'estructure d'una manera formal l'organització i la representació del moviment cooperatiu de la Comunitat Valenciana en la futura Llei de Cooperatives o en qualsevol altra norma, del Consell de la Generalitat Valenciana, específica sobre aquesta matèria.   
DISPOSICIO DEROGATORIA  
Queda derogat el Decret de 24 de gener de 1979 de creació del Consell Assessor de la Cooperació.   
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, a 21 de març de 1984.   
El President de la Generalitat,   
JOAN LERMA I BLASCO   
El Conseller de Sanitat, Seguretat Social i Treball,   
MIQUEL MILLANA I SANSATURIO


Còpia Permalink ELI